Maiden England World Tour

Maiden England World Tour on brittiläisen metallimusiikkia esittävän Iron Maiden -yhtyeen konserttikiertue. Kiertue on jatkoa yhtyeen vuosina 2008–2009 järjestetylle Somewhere Back in Time World Tour -kiertueelle, sillä myös Maiden England World Tour mukailee yhtyeen 1980-luvun tuotantoa ja lavarekvisiittaa. Kiertue pohjautuu pitkälti yhtyeen vuoden 1988 Seventh Tour of a Seventh Tour -kiertueeseen ja vuonna 1989 julkaistuun konserttivideoon Maiden England, joka nauhoitettiin ja kuvattiin kyseisen kiertueen aikana.

Kiertueen ensimmäinen osio käynnistyi Pohjois-Amerikasta 21. kesäkuuta 2012 konsertilla Pohjois-Carolinan Charlottessa. Yhtye esiintyi Pohjois-Amerikassa 34 konsertin ajan, minkä johdosta kiertueesta tuli Iron Maidenin mittavin Pohjois-Amerikassa yli kymmeneen vuoteen. Yhtye saapui kiertueella myös Suomeen 20. heinäkuuta 2013 konsertoimaan Helsingin olympiastadionille. Vuoden 2013 joulukuussa kiertueen vahvistettiin jatkuvan myös vuonna 2014 Euroopassa valikoitujen festivaali- ja konserttiesiintymisten merkeissä.

 Taustaa 

Iron Maidenin laulaja Bruce Dickinson kertoi The Sun -lehden haastattelussa yhtyeen olevan halukas palaamaan jälleen kiertueelle edellisen maailmankiertueensa, The Final Frontier World Tourin, päätyttyä. Dickinson lisäsi, että tuleva kiertue kattaisi settilistaltaan yhtyeen tunnetuimmat kappaleet. Tieto kiertueen järjestämisestä vahvistettiin vuoden 2012 maaliskuussa järjestetyssä lehdistötilaisuudessa, jossa myös kerrottiin, että kiertue tulisi keskittymään teemoiltaan yhtyeen vuonna 1988 julkaisemaan studioalbumiin Seventh Son of a Seventh Son ja vuonna 1989 julkaistuun konserttivideoon Maiden England. Tämän ohella yhtye myös julkisti 29 ensimmäistä konserttipäivämäärää.  Myöhemmin yhtyeen basisti ja perustaja Steve Harris kertoi, että Maiden England -konserttivideo julkaistaisiin uudelleen DVD-, CD- ja LP-formaateissa vuoden 2013 alussa. Helmikuussa yhtye julkisti tiedon, jonka mukaan tallenne julkaistaisiin nimellä Maiden England '88 maailmanlaajuisesti 25. maaliskuuta 2013.

Vuoden 2012 helmikuussa julkistetut 29 konserttipäivämäärää saivat piakkoin jatkoa, kun yhtye ilmoitti kiertueen ulottuvan Milwaukeen Summerfest-tapahtumaan, Cadottin Rock Fest-tapahtumaan, Kalifornian Sacramentoon, jo toisen kerran Kalifornian Irvineen ja Ottawan Bluesfest-tapahtumaan. Kiertueen ensimmäinen osio Pohjois-Amerikassa kattoi kaikkiaan 34 konserttia, minkä johdosta kiertueesta tuli Iron Maidenin mittavin Pohjois-Amerikassa sitten vuosina 2000-2001 järjestetyn Brave New World Tour-kiertueen.

Steve Harris vahvisti Kerrang!-lehden haastattelussa, että kiertue jatkuisi vuoden 2013 kuluessa myös Eurooppaan, jossa yhtye esiintyisi myös festivaalitapahtumissa. Syyskuussa yhtye vahvisti esiintyvänsä vuoden 2013 kesäkuussa Download Festival-tapahtumassa kotimaassaan Britanniassa. Tämän johdosta yhtye esiintyy ennätyksellistä viidettä kertaa Download Festivalin tapahtumapaikkana toimivassa Donington Parkissa, jossa he esiintyivät ensimmäistä kertaa vuonna 1988 Monsters of Rock-festivaalilla.

Pohjois-Amerikassa järjestettyjen konserttien jälkeen yhtye siirtyikin Eurooppaan, jossa ensimmäinen konsertti järjestettiin Espanjassa. Syyskuussa Iron Maidenista tuli ensimmäinen rock- tai metallimusiikkia esittävä yhtye, joka vahvisti esiintyvänsä Ruotsin Solnaan valmistuneella Friends Arena-stadionilla. Konsertti myytiin loppuun ennätyksellisessä ajassa, sillä konsertin 50 000 lippua myytiin loppuun 49 minuutissa. Ruotsin-konsertin ohella yhtye ilmoitti kiertueen rantautuvan myös Ranskaan, Saksaan, Alankomaihin, Sveitsiin, Puolaan, Venäjälle, Portugaliin, Suomeen, Tšekkiin, Slovakiaan, Kroatiaan ja Turkkiin.

Vuoden 2012 lokakuussa yhtye kertoi kiertueen jatkuvan Euroopasta Etelä-Amerikkaan, jossa yhtye muun muassa konsertoisi Rio de Janeiron massiivisessa Rock in Rio-festivaalitapahtumassa Brasiliassa. Toukokuussa kiertueen ilmoitettiin päättyvän Santiago de Chileen vuoden 2013 lokakuussa. Chilessä Iron Maiden esiintyi 60 105 hengen yleisölle, mikä on kaikkien aikojen ennätys brittiläiselle yhtyeelle tai artistille Chilessä. Yhtye oli edellä mainitun Chilen-konsertin päätyttyä tehnyt 46 esiintymistä yhteensä 1 175 714 katsojalle 44 kaupungissa yhteensä 25 eri maassa ja muun muassa esiintynyt pelkästään Rock in Rio-festivaaleilla 90 000-henkiselle yleisölle,

Vuoden 2013 joulukuussa yhtye vahvisti kiertueen jatkuvan myös vuonna 2014 Euroopassa valikoitujen festivaali- ja konserttiesiintymisten merkeissä.

 Kappaleiden valinta 
Bruce Dickinson mainitsi ennen kiertueen alkua, että yhtyeen tarkoituksena on kiertueen konserteissa esittää "noin kaksi kolmasosaa alkuperäisen Maiden Englandin kappaleista". Settilistaan valittiin myös materiaalia muilta yhtyeen julkaisuilta; esimerkiksi debyyttialbumilla Iron Maiden julkaistu "Phantom of the Opera" ja Fear of the Dark -albumin "Afraid to Shoot Strangers", jota yhtye oli viimeksi esittänyt konsertissaan Virtual XI World Tour -kiertueella vuonna 1998. "Afraid to Shoot Strangersin" palattua yhtyeen ohjelmistoon kitaristi Adrian Smith pääsi soittamaan kappaletta ensimmäistä kertaa, sillä hän ei ollut levyttämässä kappaleen alkuperäistä studioversiota tai esittämässä sitä konserteissa koska hän erosi yhtyeestä väliaikaisesti 1990-luvulla.

Myös The Number of the Beast-albumin "The Prisoner" teki paluun yli kahdenkymmenen vuoden tauon jälkeen, ja Seventh Son of a Seventh Son-albumin nimikkokappaletta yhtye ei ollut esittänyt kertaakaan vuoden 1988 jälkeen. Huomionarvoista on kuitenkin myös se, että Maiden England World Tour on yhtyeelle sen historian ensimmäinen konserttikiertue, jolla vuonna 1982 julkaistua kappaletta "Hallowed Be Thy Name" ei ole valittu kiertueen settilistaan.

 Kiertueen settilista 
 "Moonchild" (albumilta Seventh Son of a Seventh Son, 1988)
 "Can I Play with Madness" (albumilta Seventh Son of a Seventh Son, 1988)
 "The Prisoner" (albumilta The Number of the Beast, 1982)
 "2 Minutes to Midnight" (albumilta Powerslave, 1984)
 "Afraid to Shoot Strangers" (albumilta Fear of the Dark, 1992)
 "The Trooper" (albumilta Piece of Mind, 1983)
 "The Number of the Beast" (from The Number of the Beast, 1982)
 "Phantom of the Opera" (albumilta Iron Maiden, 1980)
 "Run to the Hills" (albumilta The Number of the Beast, 1982)
 "Wasted Years" (albumilta Somewhere in Time, 1986)
 "Seventh Son of a Seventh Son" (albumilta Seventh Son of a Seventh Son, 1988)
 "The Clairvoyant" (albumilta Seventh Son of a Seventh Son, 1988)
 "Fear of the Dark" (albumilta Fear of the Dark, 1992)
 "Iron Maiden" (albumilta Iron Maiden, 1980)
Encore
  "Aces High" (albumilta Powerslave, 1984)
 "The Evil That Men Do" (albumilta Seventh Son of a Seventh Son, 1988)
 "Running Free" (albumilta Iron Maiden, 1980)	

Kiertueen ensimmäisessä konsertissa "Phantom of the Operan" alkua edelsi Johann Sebastian Bachin sävellys Toccata ja fuuga d-mollissa, mutta tämän jälkeen sitä ei ole käytetty ennen kappaleen varsinaista aloitusta.

 Lavasteet 

Maiden England World Tourin lavarakennelma pohjautuu vuoden 1988 Seventh Tour of a Seventh Tourin vastaavaan. Lavasteisiin tehtiin myös viittauksia yhtyeen 1980-luvun studioalbumien kuvitukseen. Kiertueella käytetään myös tavallista enemmän pyrotekniikkaa, jota yhtye ei edellisellä kiertueellaan käyttänyt lainkaan.

Yhtyeen maskotti Eddie the Head esiintyy kiertueella tavalliseen tapaan osana yhtyeen konsertteja, tällä kiertueella poikkeuksellisesti kolmeen otteeseen. Kappaleen "Run to the Hills" aikana lavalla esiintyy George Armstrong Custerista mallinnettu Eddie, ja kaksi muuta lavalla nähtävää Eddietä pohjautuvat Seventh Son of a Seventh Son-albumin kuvitukseen.

Kiertueen aikana Iron Maidenin kanssa esiintyivät muun muassa Megadeth Yhdysvalloissa, Slayer ja Ghost sekä Voodoo Six, Bullet for My Valentine ja Sabaton Euroopassa.

 Vastaanotto 
Maiden England World Tourin vastaanotto on ollut ympäri maailman positiivinen. Verkkosivusto Loudwiren arviossa kiertuetta kehuttiin vuolaasti tapahtumana "jota ei kannatta jättää mistään syystä väliin", Myös laulaja Bruce Dickinsonin esiintyminen kiertueella herätti positiivisia tunteita ja muun muassa Creative Loafing Charlotten verkkosivustolla julkaistussa arviossa 54-vuotiaan Dickinsonin äänen ylistettiin olevan jopa paremmassa kunnossa kuin yhtyeen 1980-luvun klassikkoalbumeilla. The Dallas Morning News kehui Dickinsonin erottuvan edukseen muista musiikkityylinsä laulajista nuorekkaalla ja energialla esiintymisellään, ja Edmonton Journal kirjoitti Dickinsonin energisyyden olevan hurjan vakuuttavaa.

Myös yhtyeen valitsema settilista kiertueelle sai osakseen paljon positiivista palautetta, ja muun muassa Loudwire kehui yhtyeen päätöstä antaa sekä nuoremmille että vanhemmille kuulijoilleen mahdollisuuden todistaa uransa merkittävimpiä kappaleita jälleen kerran konserttien muodossa.

 Konserttipäivämäärät 
PäivämääräKaupunkiMaaTapahtumapaikkaPohjois-Amerikka21. kesäkuuta 2012Charlotte YhdysvallatVerizon Wireless Amphitheatre23. kesäkuuta 2012AtlantaAaron's Amphitheatre at Lakewood26. kesäkuuta 2012MansfieldComcast Center27. kesäkuuta 2012WantaghNikon at Jones Beach Theater29. kesäkuuta 2012CamdenSusquehanna Bank Center30. kesäkuuta 2012BristowJiffy Lube Live2. heinäkuuta 2012NewarkPrudential Center4. heinäkuuta 2012MilwaukeeMarcus Amphitheater5. heinäkuuta 2012Tinley ParkFirst Midwest Bank Amphitheatre7. heinäkuuta 2012Ottawa KanadaLeBreton Flats Park8. heinäkuuta 2012QuebecColisée Pepsi 11. heinäkuuta 2012MontrealBell Centre13. heinäkuuta 2012TorontoMolson Canadian Amphitheatre14. heinä 2012SarniaCentennial Park16. heinäkuuta 2012Corfu YhdysvallatDarien Lake Performing Arts Center18. heinäkuuta 2012ClarkstonDTE Energy Music Theatre19. heinäkuuta 2012NoblesvilleKlipsch Music Center21. heinäkuuta 2012CadottCadott Festival Grounds24. heinäkuuta 2012Winnipeg KanadaMTS Centre26. heinäkuuta 2012CalgaryScotiabank Saddledome27. heinäkuuta 2012EdmontonRexall Place29. heinäkuuta 2012VancouverPacific Coliseum30. heinäkuuta 2012Auburn YhdysvallatWhite River Amphitheatre1. elokuuta 2012West Valley CityUSANA Amphitheatre3. elokuuta 2012Mountain ViewShoreline Amphitheatre4. elokuuta 2012WheatlandSleep Train Amphitheatre6. elokuuta 2012PhoenixAshley Furniture HomeStore Pavilion9. elokuuta 2012IrvineVerizon Wireless Amphitheatre10. elokuuta 201212. elokuuta 2012AlbuquerqueHard Rock Pavilion13. elokuuta 2012Greenwood VillageComfort Dental Amphitheatre15. elokuuta 2012San AntonioAT&T Center17. elokuuta 2012DallasGexa Energy Pavilion18. elokuuta 2012The WoodlandsCynthia Woods Mitchell PavilionEurooppa27. toukokuuta 2013Bilbao EspanjaBilbao Exhibition Centre29. toukokuuta 2013Lissabon PortugaliMEO Arena31. toukokuuta 2013Madrid EspanjaMiguel Ríos Auditorium1. kesäkuuta 2013BarcelonaParc Del Fòrum5. kesäkuuta 2013Pariisi RanskaPalais Omnisports de Paris-Bercy8. kesäkuuta 2013Milano ItaliaFiera Open Air Arena9. kesäkuuta 2013Amnéville RanskaSnowhall Parc11. kesäkuuta 2013Frankfurt SaksaFesthalle Frankfurt12. kesäkuuta 201315. kesäkuuta 2013Castle Donington Yhdistynyt kuningaskuntaDonington Park18. kesäkuuta 2013Berliini SaksaO2 World19. kesäkuuta 2013HampuriO2 World21. kesäkuuta 2013Graz ItävaltaSchwarzl Freizeitzentrum22. kesäkuuta 2013Zürich SveitsiHallenstadion25. kesäkuuta 2013Amsterdam AlankomaatZiggo Dome27. kesäkuuta 2013Piešťany  SlovakiaPiešťany Airport29. kesäkuuta 2013Singen-Aach SaksaOpen Air Arena30. kesäkuuta 2013Dessel BelgiaBoeretang Festival Park3. heinäkuuta 2013Łódź PuolaAtlas Arena4. heinäkuuta 2013GdańskErgo Arena6. heinäkuuta 2013Oberhausen SaksaOpen Air an der KöPi-Arena10. heinäkuuta 2013Malmö RuotsiMalmö stadion13. heinäkuuta 2013TukholmaFriends Arena16. heinäkuuta 2013Pietari VenäjäIce Palace18. heinäkuuta 2013MoskovaOlimpyski Stadium20. heinäkuuta 2013Helsinki SuomiHelsingin olympiastadion24. heinäkuuta 2013Bukarest RomaniaPiața Constituției26. heinäkuuta 2013Istanbul TurkkiBJK İnönü Stadium29. heinäkuuta 2013Praha  TšekkiEden Arena31. heinäkuuta 2013Zagreb KroatiaArena ZagrebPohjois-Amerikka3. syyskuuta 2013Raleigh YhdysvallatTime Warner Cable Music Pavilion5. syyskuuta 2013NashvilleBridgestone Arena7. syyskuuta 2013Kansas CitySprint Center8. syyskuuta 2013Maryland HeightsVerizon Wireless Amphitheatre10. syyskuuta 2013AustinAustin360 Amphitheater12. syyskuuta 2013Las VegasMandalay Bay Events Center13. syyskuuta 2013San BernardinoSan Manuel Amphitheater17. syyskuuta 2013México MeksikoForo SolEtelä-Amerikka20. syyskuuta 2013São Paulo BrasiliaAnhembi Arena22. syyskuuta 2013Rio de JaneiroRock in Rio24. syyskuuta 2013CuritibaPedreira Paulo Leminski27. syyskuuta 2013Buenos Aires ArgentiinaRiver Plate Stadium29. syyskuuta 2013Asunción ParaguayJockey Club2. lokakuuta 2013Santiago ChileEstadio Nacional de ChileToinen Euroopan-osiokesäkuu 2014Nürburg SaksaNürburgringkesäkuu 2014Nürnberg SaksaZeppelinfieldkesäkuu 2014Interlaken SveitsiGreenfield Festival20. kesäkuuta 2014Clisson RanskaHellFest5. heinäkuuta 2014Knebworth Yhdistynyt kuningaskuntaSonisphere

 Kokoonpano 
 Bruce Dickinson – laulu
 Steve Harris – bassokitara ja taustalaulu
 Adrian Smith – soolo- ja rytmikitara, taustalaulu
 Dave Murray – soolo- ja rytmikitara
 Janick Gers – soolo- ja rytmikitara
 Nicko McBrain – rummut

 Lähteet 

Luokka:Iron Maidenin kiertueet